Na temelju članka 99. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. 7/17., 68/18., 98/19. i 64/20.), odredbi Pravilnika o pomoćnicima u nastavi i stručnim komunikacijskim posrednicima (Narodne novine, broj 102/18., 59/19. i 22/20.) Osnovna škola Mate Lovraka, Vladislavci, raspisuje

 NATJEČAJ
za obavljanje poslova pomoćnika/ice u nastavi

u Osnovnoj školi Mate Lovraka, Vladislavci

Predviđen je odabir i zapošljavanje osoba na poslovima pomoćnika, a s ciljem povećanja socijalne uključenosti i integracije učenika s teškoćama u razvoju.

Broj traženih osoba: 1

Mjesto rada: Osnovna škola Mate Lovraka, Vladislavci

Radno vrijeme: nepuno radno vrijeme – 20 sati tjedno

Vrsta ugovora: ugovor o radu na određeno vrijeme za nastavnu 2022./2023.godinu

UVJETI:

* najmanje završena srednja škola – 4 godine
* protiv kandidata se ne vodi kazneni postupak niti je pravomoćno osuđivan za neko od kaznenih djela
* ne smije biti roditelj/skrbnik niti drugi član uže obitelji učenika kojem se pruža potpora

DODATNA ZNANJA I VJEŠTINE

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

POŽELJNO iskustvo u neposrednom radu s djecom s teškoćama u razvoju (završeno osposobljavanje za pomoćnika u nastavi) iskustvo u volontiranju.

Odabir će se izvršiti uz pomoć stručnih metoda procjene kompetencija i osobina podnositelja/ica zahtjeva. S kandidatom/kandidatkinjom izabranom za pomoćnika u nastavi škola će sklopit pisani ugovor o radu u kojemu će biti utvrđeni poslovi, trajanje, obveze i odgovornosti ugovornih strana.

Uz vlastoručno potpisanu prijavu kandidati su dužni priložiti:

* životopis (vlastoručno potpisan) s navedenim podacima o neposrednom radu s djecom s teškoćama u razvoju ili volontiranju (naziv institucije/udruge/tvrtke gdje je ostvareno iskustvo u radu s djecom ili volontiranje te trajanje istog)
* dokaz o hrvatskom državljanstvu
* dokaz o odgovarajućoj stručnoj spremi
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ne stariji od 6 mjeseci
* elektronički zapis ili potvrdu o podacima evidentiranim u matičnoj evidenciji HZMO-a
* dokaz o osposobljenosti za poslove pomoćnika, ukoliko ga kandidat ima
* ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge

Isprave se prilažu  u  neovjerenoj preslici i ne vraćaju se kandidatu.
Kandidatom prijavljenim na natječaj smatrati će se samo osoba koja podnese pravodobnu i potpunu prijavu te ispunjava formalne uvjete iz natječaja.

Kandidati koji se pozivaju na pravo prednosti pri zapošljavanju na temelju posebnog zakona, obvezni su uz prijavu priložiti svu propisanu dokumentaciju prema posebnom zakonu i imaju prednost u odnosu na ostale kandidate pod jednakim uvjetima.
Kandidati koji ostvaruju pravo prednosti pri zapošljavanju prema članku 102. st. 1. - 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17., 98/19. i 84/21.) pozivaju se da prilikom prijave na natječaj osim dokaza o ispunjavanju traženih uvjeta, priložite i dokaze propisane člankom 103. st. 1. Zakona o hrvatskim braniteljima iz Domovinskog rata i članovima njihovih obitelji, a koji su navedeni na internetskoj stranici Ministarstva hrvatskih branitelja, poveznica:
<https://branitelji.gov.hr/zaposljavanje-843/843>
Dodatne informacije o gore navedenim dokazima potražite na poveznici:
<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji ostvaruju pravo prednosti pri zapošljavanju prema članku 48. st. 1. - 3. Zakona o civilnim stradalnicima iz Domovinskog rata (Narodne novine, broj 84/21.) pozivaju se da prilikom prijave na natječaj osim dokaza o ispunjavanju traženih uvjeta, dostave  i  sve  dokaze o ostvarivanju prava prednosti prilikom zapošljavanja iz stavka 1. članka 49. navedenog Zakona, a koji su navedeni na internetskoj stranici Ministarstva hrvatskih branitelja poveznica: <https://branitelji.gov.hr/zaposljavanje-843/843>
Dodatne informacije o gore navedenim dokazima potražite na poveznici:
[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)
Kandidati koji ostvaruju pravo prednosti pri zapošljavanju prema  članku  9.  Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14., 39/18. i 32/20.) dužni  su u prijavi na natječaj pozvati se na to pravo te priložiti sve dokaze o ispunjavanju traženih uvjeta,  kao  i dokaz o invaliditetu.
Kandidati koji se pozivaju na pravo prednosti pri zapošljavanju  u skladu s člankom  48.f  Zakona o zaštiti vojnih i civilnih invalida rata (Narodne novine, broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.) dužni  su uz prijavu na natječaj priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao prethodni radni odnos.
U zamolbi i životopisu obvezno navesti datum i mjesto rođenja, adresu stanovanja te kontakt broj mobitela i elektronsku poštu (e-mail).

Pismene prijave s dokazima o ispunjavanju uvjeta dostaviti poštom ili osobno na adresu škole:
Osnovna škola Mate Lovraka

Vladislavci
Kralja Tomislava 75
31404 Vladislavci
s naznakom „Natječaj - pomoćnik/ica u nastavi“.
Rok za prijavu  kandidata  je osam dana od dana objave natječaja.
Natječaj je objavljen na  mrežnoj stranici  i oglasnoj ploči Hrvatskog zavoda za zapošljavanje te mrežnoj  stranici i oglasnoj ploči  školske ustanove,  dana  4.10.2022., a otvoren je do 12.10.2022.

Na natječaj se mogu javiti osobe oba spola u skladu s člankom 13. stavkom 3. Zakona o ravnopravnosti spolova (Narodne novine, broj 82/08., 69/17.).

Kandidat, prijavom na natječaj , daje Osnovnoj školi Mate Lovraka, Vladislavci suglasnost za obradu osobnih podataka.

O rezultatima izbora kandidati će biti obaviješteni putem mrežne stranice škole na poveznici

<http://os-mlovraka-vladislavci.skole.hr/pristup_informacijama/natje_aji_i_javni_pozivi>  u roku od 20 dana od dana donošenja Odluke o izboru.

KLASA: 112-01/22-05/14

URBROJ: 2158-136-22-1

*Vladislavci, 4. listopada 2022.*

Ravnateljica

Marija Poje, prof.